Diari Oficial de la Generalitat Valenciana


Sumari del DOGV 9219, del 19-11-2021 (2021/11044)

RESOLUCIÓ de 4 d'agost de 2021, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació «Ajudes a la millora en la transformació, comercialització i desenvolupament dels productes agrícoles», del PDR-CV 2014-2020, establides en la Resolució de 20 de novembre de 2020, del director de l'AVFGA
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11480


Data del document
:   04-08-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 4 d'agost de 2021, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació «Ajudes a la millora en la transformació, comercialització i desenvolupament dels productes agrícoles», del PDR-CV 2014-2020, establides en la Resolució de 20 de novembre de 2020, del director de l'AVFGA [2021/11885]  
  
Mitjançant la Resolució de 20 de novembre de 2020, del director de l'Agència Valenciana de Foment i Garantia Agrària (AVFGA), es van convocar les ajudes finançades amb càrrec al programa de Desenvolupament rural de la Comunitat Valenciana 2014-2020, a les inversions en millora de les condicions de transformació i comercialització dels productes agrícoles (DOGV 8962, 27.11.2020).  
L'apartat segon, punt 2, de l'esmentada resolució va consignar la dotació pressupostària amb un import global màxim de 31.093.680 ?, distribuït en tres anualitats: 10.000 - en 2020; 4.000.000 - en 2021; 80.369.001 - en 2022, i 1.790.000 - en 2023.  
  
Aquest apartat segon també preveu, en el punt 3 que: «En aplicació del que preveu l'article 58, apartat 2, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, es fixa un import addicional de 70.686.642 ?, a distribuir entre les anualitats previstes en aqueixa convocatòria. L'efectivitat d'aquesta quantia addicional queda condicionada a la declaració de disponibilitat del crèdit amb anterioritat a la resolució de la convocatòria, segons el que disposa l'apartat 4.b de l'article 52.2 del Reglament de la Llei 38/2003».   
A més, aquest crèdit final disponible i la seua distribució definitiva per anualitats es publicarà amb anterioritat a la resolució de la convocatòria.  
Tenint en compte que l'anàlisi pressupostària del pla financer del PDR-CV 2014-2020 determina que és possible disposar de 57.174.921 - addicionals, es proposa afegir aquesta quantitat als 53.778.959 - inicialment convocats en la resolució esmentada, i es fixa l'import global màxim sobre la convocatòria per a l'operació «Ajudes a la millora en la transformació, comercialització i desenvolupament dels productes agrícoles» en 44.329.873 ?. Al mateix temps, atesa la impossibilitat material d'executar el crèdit de 10.000 - corresponents a l'anualitat 2020, es formula la nova distribució com segueix: 4.000.000 - en 2021; 62.052.419 - en 2022, i 9.800.000 - en 2023.  
  
Aquesta resolució posa fi a la via administrativa i contra aquesta pot interposar-se, potestativament, un recurs de reposició davant el director de l'Agència Valenciana de Foment i Garantia Agrària, en el termini d'un mes, comptat a partir de l'endemà de ser publicada, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o ser impugnada directament davant els jutjats contenciosos administratius en el termini de dos mesos a comptar a partir de l'endemà de ser publicada, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València 4 d'agost 2021.- El director de l'Agència Valenciana de Foment i Garantia Agrària: Rogelio Llanes Ribas.